Royal Family Kids Kamp Junie 2018 – Anker van Hoop
Gepubliseer op September 5, 2017 September 4, 2019 deur Letitia Pienewald
Royal Family Kids Kamp Junie 2018
Kampe met soveel amazingness. Sjoe my hart word skoon warm en hartseer tegelyk wanneer ek na videos oor dié kampe kyk. Warm omdat daar mense is wat omgee. Hartseer omdat daar soveel kinders is daarbuite wat diep pyn ken.
Ek stel julle graag voor aan I.C.U. / Influeincing Children & Youth (http://www.i-c-y.co.za) en Royal Family Kids (https://rfk.org/). Hulle is nie-winsgewende organisasies gewy daaraan om die lewens van mishandelde en verwaasloosde kinders tussen die ouderdom 7-14 op te helder.
Benoni, Roodepoort, Secunda, Alberton, Ladismith (in die Kaap) en Brits en Namibië is voorbeelde van waar die kampe aan die suide van die Afrika kontinent aangebied word.
Kempton Park het hierdie jaar hulle eerste kamp aangebied en ek het dit bygewoon! Dit was van 24 Junie tot 29 Junie en wat ‘n lewensveranderende ervaring was dit nie. My hart is diep aangeraak, deur elke kindjie en elke vrywilliger wat so onbaatsugtig hulle tyd kom offer het om die kinders se harte met die mooiste herinneringe in te kleur. Dit was ‘n voorreg en ek sê dankie aan elkeen van julle wat finansieël bygedra het in hierdie verband. Die R925.00 wat julle gesaai het, het dit vir my moontlik gemaak om die kamp by te woon en prakties te gaan omgee, die hart van Liefde in Aksie. Ek hoop om ook in die toekoms deel te wees van Royal Family Kids en hulle kampe. Sal julle op hoogte hou!
Hier is twee foto’s van die groep vrywilligers … wil jy nie dalk ook ‘n kamp bywoon nie? 🙂
Kom ons onthou die seer-hart-kinders van hierdie wêreld ook in ons gebede. ‘n Verskil kan ons maak! x
Previous Article Micah7
Next Article Louis Botha Kinderhuis